আহমেদ রাজীব হায়দার

আহমেদ রাজীব হায়দার (মৃত্যু ১৫ই ফেব্রুয়ারি, ২০১৩) ছিলেন একজন প্রখ্যাত বাংলাদেশি ব্লগার। পেশায় স্থপতি হায়দারের ব্লগের লেখাগুলিকে ২০১৩-র শাহবাগ আন্দোলন অন্যতম কারণ হিসেবে মনে করা হয়ে থাকে। তিনি  মুক্ত বুদ্ধি চর্চা, মুক্তিযুদ্ধ, বাক স্বাধীনতা নিয়ে লেখালেখি করতেন‌ তাই  ২০১৩ খ্রিষ্টাব্দের ১৫ই ফেব্রুয়ারি উগ্রবাদী জঙ্গীরা হায়দারকে হত্যা করে।

 হত্যা 
২০১৩ খ্রিষ্টাব্দের ১৫ই ফেব্রুয়ারি ঢাকার মিরপুর অঞ্চলে নিজস্ব বাসস্থান থেকে বের হওয়ার সময় আহমেদ রাজীব হায়দারকে আক্রমণ করে হত্যা করা হয়। তার দেহ এতটাই ক্ষতবিক্ষত করে দেওয়া হয়, যে তার পরিবার ও আত্মীয়রা তার দেহ শনাক্ত করতে অক্ষম হন। পরের দিন তার মরদেহ শাহবাগ স্কোয়ারে লক্ষাধিক মানুষের প্রতিবাদস্থলে নিয়ে যাওয়া হয়। প্রধানমন্ত্রী শেখ হাসিনা পলাশনগরে তার পরিবারের সঙ্গে সাক্ষাৎ করে দ্রুত পদক্ষেপের প্রতিশ্রুতি দেন।

২রা মার্চ, বাংলাদেশ গোয়েন্দা ব্যুরোর তথ্য অনুযায়ী জানা যায়, "আনসারুল্লা বাঙালি" নামক একটি সদ্যপ্রতিষ্ঠিত কট্টরপন্থী সংগঠনের পাঁচজন এই হত্যাকাণ্ড পরিচালনা করে।2 Months After Rajib Murder ‘Mastermind’ Rana not caught  Daily Sun ফয়সল বিন নাঈম, মাকসুদুল হাসান অনিক, এহসান রেজা রহমান, নাঈম শিকদার ইরাদ ও নাফিজ ইমতিয়াজ নামক পাঁচজন ছাত্র ম্যাজিস্ট্রিটের সামনে এই ঘটনার দায়ভার স্বীকার করেন।

 তথ্যসূত্র 

বিষয়শ্রেণী:২০১৩-এ মৃত্যু
বিষয়শ্রেণী:বাংলাদেশী ব্লগার
বিষয়শ্রেণী:বাংলাদেশী নাস্তিক
বিষয়শ্রেণী:জন্মের সাল অজানা
বিষয়শ্রেণী:বাংলাদেশে ধর্মনিরপেক্ষতাবাদীদের উপর হামলা
বিষয়শ্রেণী:ধারালো অস্ত্র দ্বারা মৃত্যু
বিষয়শ্রেণী:বাংলাদেশে খুন হওয়া ব্যক্তি
বিষয়শ্রেণী:খুনের শিকার পুরুষ